Mynt, mål og vekt i Australia
Store norske leksikon,Økonomi og næringsliv,Penger,Mynt, mål og vekt i verden
Myntenheten i Australia er australsk dollar. Landet har formelt innført metersystemet, men bruk av eldre britiske målenheter forekommer fremdeles.
Myntenheten Australsk dollar har valutakoden AUD og er inndelt i 100 cents. Symbolet for australsk dollar er $, men for å skille dollaren fra andre dollarvalutaer blir også symbolene A$ og AU$ brukt.  Myntenheten ble innført i 1967 og erstattet da den tidligere myntenheten australsk pund, som var delt i 20 shillings à 12 pence. Målenheter Australia ble medlem av Meterkonvensjonen i 1947, men metersystemet ble først formelt innført i 1970. Selv om innføringen av metersystemet er komplett, blir eldre britiske målenheter fremdeles brukt i noen grad i det sivile liv. Les mer i Store norske leksikon økonomi og næringsliv i Australia valuta enhetssystem Meterkonvensjonen